745 Suncup, Hemet, CA 92543 - MLS#180028626 - Glen Henderson - Big Block Realty, Inc
MLS Listing ID: 180028626
Homes for Sale in San Diego (8,483) Restitusie Wet – ANC en DA beleid | Die Vryburger
Die Suid-Afrikaanse Instituut vir Rasseverhoudinge (S.A.I.R) berig dat die wysigingswet betreffende grond onteiening, gelykstaande is aan die Britse verskroeide aarde beleid van die Tweede Vryheidsoorlog.
Na bewering gaan daar gepoog word om ’n nuwe vyf jaar tydperk in te stel waartydens grondeise ingestel kan word. Aanduidings toon dat ongeveer 379,000 nuwe eise ingehandig gaan word wat die staat nagenoeg R179 biljoen gaan kos, terwyl die begroting voorsiening maak vir R3 biljoen.
Die antwoord mag daarin wees dat die sogenaamde “Promosie en Beskermings-wet vir Investering” van 2013 in werking sal tree. Dit beteken dat die onteiening van eiendom, die regmatige eienaars geregtig sal wees op “regverdige en billike” vergoeding vir die grond.
Die regering wil glo nie die eiendom oorneem nie, maar wel optree as kurator, wat beteken dat die grond nie onteien word nie, maar die eienaar het nie die reg op enige vergoeding nie!
Onder die “Investering Wet” kan die regering ’n wet proklameer wat alle vaste en los bates opeis wat dit dan na aansoek deur swartes, vir ’n tydperk aan hulle beskikbaar gestel kan word vir gebruik.
Met die dat die regering kuratorskap van die eiendom aanvaar, kan die kommersiële boere hulle eiendom verloor.
Daar gaan nie ’n onteieningswet wees nie, maar wel ’n Investering wet wat in werking tree. Die regering neem dus kuratorskap oor en dit is nie nodig om enige vergoeding aan die eienaar te bied nie.
Mnr. Frans Cronje van die S.A.I.R. meld dat met die twee wette in plek, is dit moontlik om enige eiendom van ’n eienaar oor te neem sonder enige vergoeding. Die gevoel is dat die regering en ANC enige eiendom sal kan konfiskeer en aan “arm gemeenskappe” beskikbaar stel.
Hierdie wette kan ook veroorsaak dat landbougrond tot niet gaan en die platteland se ekonomie platval. Armoede en werkloosheid kan volg wat dan gaan veroorsaak dat stedelike gebiede oorstroom gaan word deur werkloses. Verder gaan daar prysstygings van alle produkte plaasvind en armoede gaan verder uitkring.
Daar bestaan ’n mite dat die versnelling van grondhervorming, landelike ekonomie gaan stimuleer en sosiale verbintenisse gaan verbeter.
Die teenoorgestelde is egter waar. Wat nodig is, is grootskaalse kommersiële boerdery aktiwiteite waarby die landelike ekonomie kan baat vind. Streng eiendomsreg wetgewing word dus benodig om te verhoed dat gebeure soortgelyk aan die Britse verskroeide aarde beleid, gaan plaasvind.
Beide die ANC regering en die Demokratiese Alliansie ondersteun die versoek dat grondeise weer geopen word, maar besef nie die uitslag daarvan nie en daarom het Suid-Afrikaanse Instituut vir Rasse Aangeleenthede dit goed gedink om ’n waarskuwing uit te reik. Die waarskuwing is nie ligtelik uitgereik nie, maar omdat die Instituut besef wat die implikasies van die aanvaarding van die twee wette kan inhou.
’n Landbou woordvoerder het aan Die Vryburger gesê dit is opvallend hoe die liberale elemente in die land begin rondskarrel wanneer hulle geld en bates in gedrang kom, maar tydige waarskuwings van 20 jaar gelede afgemaak het as bangmaak stories van paniekbevange regses.
Foto – Frans Cronje
2 thoughts on “Restitusie Wet – ANC en DA beleid”
DuP du Plessis February 19, 2014 at 2:58 pm
Ek het reeds onder die artikel “Grondeise – DA is soos ANC” kommentaar hieroor gelewer.
‘n Belangrike vraag wat Frans Cronjé in sy onderhoud gevra het, was: Cronjé vra: “Waarom sou die ANC hierdie wetgewing op die wetboeke stel, as hulle nie beoog om dit in werking te stel nie.” Hy voel dat die oomblik wat die ANC gaan besef dat hulle hul houvas op die land begin verloor, hulle hierdie wetgewing gaan gebruik om alle bates in die land te “Nasionaliseer” en sodoende effektief ’n ANC-staatsgreep oor elke stukkie privaat-eiendom in die land uit te voer.
Hy vergelyk hierdie optrede van die ANC verder met Mugabe se ”Landgrab” program en noem dat hy dit later eers besef het, na vroeëre gesprekke met die voormalige hoof van die Zimbabwe se Kommersiële Landbou-Unie, wat toe gebieg het dat hulle nie, toe Mugabe soortgelyke wetgewing daar ingestel het, nie hulle boere genoegsaam daarteen gewaarsku het en die gevolge daarvan behoorlik uitgewys het nie.
Nou Boere, as selfs ‘n liberale Afrikaner soos Frans Cronjé, hierdie nuwe wetgewing van die ANC identifiseer en vergelyk met die “Verskroeide Aarde beleid ” waarmee die Britse Imperialiste 113 jaar gelede 600 000 Britse troepe teen 10 000 Boere in die veld gestoot het, ons volk se plase verwoes het en 27 000 van ons Boerekinders in die konsentrasiekampe vermoor het, hoe kan ons dan steeds sonder daadwerklike teenstand sit en toelaat dat ons nageslag se erfpag deur ‘n klein bende terroriste vernietig word?
Ek glo hierin lê ’n groter waarskuwing as wat ons as Boerevolk enigsins besef. Die vernietigende gevolge van hierdie wetgewing moet onmiddellik internasionaal aanhangig gemaak word deur die Boere Volksraad. As ons uitstel kan dit die vorige “Verskroeide Aarde Beleid” soos ’n braaivleis laat lyk, teenoor wat die ANC beoog.
Joffre Papenfus February 19, 2014 at 9:26 pm
By geleentheid verskyn daar bedreigings wat werklik ‘n waterskeiding is:
En so belangrik as wat teenstand teen hierdie drakoniese wette is, so interessant is dit om te sien wie reageer, en hoe.
Tye soos hierdie moet organisasies opstaan en hul stem laat hoor in onomwonde veroordeling – of stilbly, of verskonings help opdis oor waarom hulle die mite bly uitdra dat die NSA vir ons enige rol het anders as swartskaap en slaaf.